Metadata for markdown

Det kan være nyttig å plassere metadata for tittel, forfatter, dato o.l. utenfor selve teksten i et Markdown-dokument. En løsning på det er å definere at begynnelsen på dokumentet kan innholde metadata.

Metadata kan for eksempel plasseres i en YAML-blokk; hvor --- definerer start, og --- eller ... definerer slutten på YAML frontmatter.

---
title: Lurium ipsum!
subject: Lurium laruim ipsum
date: 2024-06-26
keywords:
- hopp
- hepp
- hipp
author: Aslak
---

som Github presenter omtrent slik:

Github sin presentasjon av en YAML-frontmatter.

Men er egentlig YAML noe ok til slikt?

En annen variant er å bruke MultiMarkdown (MMD) sine metadata-felt som ligner på epost/netnews (RFC 5322 og RFC 5536 ) og andre internet metadata-felt:

Title: Lurium ipsum!
Subject: Lurium laruim ipsum
Date: 2024-06-26
Keywords: hopp, hepp, hipp
Author: Aslak

Navn på metadata angis som en kort tekst som avsluttes med : og resten linjene som tekst med selve metadata. Metadatablokken avsluttes med to (en?) tomme linjer.

Som med overnevnte RFC-er og RFC 9651 (Structured Field Values for HTTP) så burde lister kunne angis som:

Keywords: hopp
Keywords: hepp, hipp

Det tror jeg ikke alle implementasjoner av MMD, om noen, støtter.